શહેરના કોઠારીયા રોડ ઉપર દેવપરામાં કાળા પથ્થરના મકાનમાં રહેતા અને દૂધનો છૂટક વેપાર કરતા મહેશભાઈ મુંધવા નામના ભરવાડ યુવકની પત્ની અને તેનો ૫ વર્ષનો પુત્ર મંથન માધાપર ગામે રહેતા મંથનના નાની અને માસીના ઘરે બે દિવસ પૂર્વે આંટો મારવા ગયા હતા ગઈકાલે સાંજે મહેશભાઈને પત્ની અને પુત્રને તેડવા જવું હોય અને બહુ તડકો હોવાથી તેઓ મિત્રની સ્વીફ્ટ કાર લઈને માધાપર સાસરીમાં ગયા હતા ૫ વર્ષનો દીકરો મંથન રમતા રમતા કારની ચાવી લઈને લોક ખોલીને કોઈની જાણ બહાર કારમાં બેસી ગયો હતો અને કાર લોક કરી નાખી હતી બંધ કારમાં ફસાઈ ગયા બાદ તેનાથી લોક નહિ ખુલતા અંદાજે દોઢેક કલાક પોતે કારમાં જ રહેતા ગૂંગળાઈને કારમાં જ બેભાન થઇ ગયો હતો દીકરો મંથન ક્યાં છે તે જાણવા પરિવારજનો બહાર નીકળ્યા અને શોધખોળને અંતે મૂર્છિત અવસ્થામાં કારમાં દેખાતા સૌ પરિવારજનો ભાંગી પડ્યા હતા મંથનને બહાર કાઢી પ્રથમ ક્રાઈસ્ટ હોસ્પિટલ અને ત્યાંથી સિવિલ હોસ્પિટલે ખસેડ્યો હતો પરંતુ ફરજ પરના તબીબોએ તેને મૃત જાહેર કર્યો હતો એકના એક દીકરાના મોતથી ભરવાડ પરિવાર શોકમાં ગરકાવ થઇ ગયો છે ગાંધીગ્રામ પોલીસ સ્ટેશનના એએસઆઇ જયસુખભાઇ હુંબલ સહિતના સ્ટાફે દોડી જઈ જરુરી કાર્યવાહી કરી હતી.